CELEX: 62011CN0586
Language: fi
Date: 2011-11-24 00:00:00
Title: Asia C-586/11 P: Valitus, jonka Regione Puglia on tehnyt 24.11.2011 unionin yleisen tuomioistuimen (ensimmäinen jaosto) asiassa T-84/10, Regione Puglia v. komissio, 14.9.2011 antamasta määräyksestä

28.1.2012   
            
            
               FI
            
            
               Euroopan unionin virallinen lehti
            
            
               C 25/40
            
         
      Valitus, jonka Regione Puglia on tehnyt 24.11.2011 unionin yleisen tuomioistuimen (ensimmäinen jaosto) asiassa T-84/10, Regione Puglia v. komissio, 14.9.2011 antamasta määräyksestä
      (Asia C-586/11 P)
      (2012/C 25/75)
      Oikeudenkäyntikieli: italia
      
         Asianosaiset
      
      
         Valittaja: Regione Puglia (edustajat: avvocato F. Brunelli ja avvocato A. Aloia)
      
         Muu osapuoli: Euroopan komissio
      
         Vaatimukset
      
      
                  —
               
               
                  Unionin tuomioistuimen on kumottava unionin yleisen tuomioistuimen 14.9.2011 antama määräys, joka on annettu valittajalle tiedoksi 15.9.2011 ja jolla asiassa T-84/10 nostettu kanne on jätetty tutkimatta
               
            
                  —
               
               
                  unionin tuomioistuimen on tutkittava asia ja näin ollen kumottava Euroopan komission 22.12.2009 tekemä päätös K(2009) 10350 ja vahvistettava ainoastaan sen 4 artiklan, joka koskee ”Euroopan aluekehitysrahaston tämän päätöksen kohteena olevaan ohjelmaan liittyvien maksujen pidättämisen kumoamista”, pätevyys ja tehokkuus
               
            
                  —
               
               
                  Euroopan komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja katsoo ensinnäkin, että unionin yleinen tuomioistuin on tehnyt menettelyvirheen, josta on aiheutunut valittajalle vakavaa vahinkoa. Unionin yleisen tuomioistuimen työjärjestyksen 114 artiklan 3 kohdassa tarkoitettua suullista käsittelyä ei nimittäin ole pidetty.
      Toiseksi valittaja väittää, että unionin yleinen tuomioistuin on rikkonut yhteisön oikeutta yhtäältä, koska se on tulkinnut virheellisesti SEUT 263 artiklan neljättä kohtaa ja neuvoston asetusta (EY) N:o 1260/1999 (1) sekä SEUT 4 artiklan 2 ja 3 kohtaa ja SEUT 5 artiklan 3 kohtaa, ja toisaalta, koska se ei ole perustellut ratkaisuaan riittävästi, mikä on unionin yleisen tuomioistuimen työjärjestyksen 81 artiklan vastaista.
      
         (1)  EYVL L 161, s. 1.